Diari Oficial de la Generalitat Valenciana


Sumari del DOGV 3118, del 10-11-1997 (1997/11085)

Acord de 4 de novembre de 1997, del Govern Valencià, pel qual s'encomana a l'Institut Valencià de Finances la gestió de les ajudes als dipositants de la Caja de Crédito de Alcoy, Cooperativa de Crédito Valenciana, i s'autoritza el règim de lliurament dels fons necessaris per a aquesta finalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3118

Data del DOGV
:   10-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11607


Data del document
:   04-11-1997

Organisme emissor
:   Conselleria d'Economia, Hisenda i Administració Pública

Tipus de document
:   Acord

3725 Acord de 4 de novembre de 1997, del Govern Valencià, pel qual s'encomana a l'Institut Valencià de Finances la gestió de les ajudes als dipositants de la Caja de Crédito de Alcoy, Cooperativa de Crédito Valenciana, i s'autoritza el règim de lliurament dels fons necessaris per a aquesta finalitat. [97/M11466]
  
El Govern Valencià, en la reunió del dia 4 de novembre de 1997, adoptà l'acord següent:
  
El pressupost de despeses de la Generalitat Valenciana per al present exercici, dins del programa 724.10 Pla de Suport Empresarial, inclou en el capítol IV una línia de subvenció denominada Ajuda als dipositants de la Caja de Crédito de Alcoy". Aquestes ajudes tenen com a objecte que els dipositants de l'entitat esmentada puguen recuperar una part dels seus dipòsits, atés que aquesta entitat es troba en situació de fallida i no estava adherida al Fons de Garantia de Dipòsits en Cooperatives de Crèdit.
  
La gestió de la línia esmentada correspon, per raó de la matèria, a la Conselleria d'Economia, Hisenda i Administració Pública; no obstant això, i a fi d'aconseguir una major eficàcia en la seua gestió, s'ha considerat convenient que l'Institut Valencià de Finances, ens públic dependent de la conselleria esmentada, siga l'organisme encarregat de desenvolupar la gestió.
  
En aquest sentit, i d'acord amb el que disposa l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pretén articular l'actuació esmentada per mitjà de la institució de l'encomanda de gestió, per considerar que és la més convenient.
  
Per això, i a proposta del conseller d'Economia, Hisenda i Administració Pública, el Govern Valencià,
  
acorda:
  
Primer
  
S'encomana a l'Institut Valencià de Finances la gestió de les ajudes als dipositants de la Caja de Crédito de Alcoy, Cooperativa de Crédito Valenciana, les bases reguladores de la qual foren aprovades per Ordre de 31 de juliol de 1997, de la Conselleria d'Economia, Hisenda i Administració Pública.
  
Segon
  
L'encomanda a què fa referència aquest acord inclourà totes aquelles actuacions necessàries per a la bona fi de l'execució de les ajudes esmentades, excepte les relatives als actes que recullen les bases de la convocatòria, la concessió de les subvencions i la resolució, si escau, dels recursos administratius que es pogueren plantejar.
  
Tercer
  
S'autoritza la Conselleria d'Economia, Hisenda i Administració Pública perquè efectue el lliurament, en favor de l'Institut Valencià de Finances, dels fons pressupostats a què fa referència aquesta encomanda, d'acord amb el sistema establit en l'article 47 bis de la Llei d'Hisenda Pública de la Generalitat Valenciana, introduït per la Llei 8/1995, de 29 de desembre, de la Generalitat Valenciana, de Mesures Fiscals, Administratives i d'Organització de la Generalitat Valenciana.
  
Quart
  
L'encomanda a què fa referència aquest acord es refereix a les subvencions que es concedisquen durant l'exercici 1997, i la seua gestió concreta no podrà estendre's més enllà de l'exercici 1998, sense perjudici que, de mutu acord de les parts i amb caràcter exprés, puga acordar-se'n la pròrroga per un termini determinat.
  
Cinqué
  
La Conselleria d'Economia, Hisenda i Administració Pública i l'Institut Valencià de Finances es mantindran constantment i recíprocament informats sobre l'estat de tramitació i execució de les ajudes a què fa refència aquesta encomanda. A aquest efecte, cadascun dels òrgans afectats nomenarà un representant responsable de coordinar les actuacions de tots dos en la matèria.
  
Sisé
  
S'autoritza el conseller d'Economia, Hisenda i Administració Pública per a dictar les disposicions que siguen necessàries per a l'aplicació i el desplegament del que disposa aquest acord.
  
Valencia, 4 de novembre de 1997
  
El conseller secretari del Govern Valencià,